CELEX: E2014C0545
Language: et
Date: 2014-12-08 00:00:00
Title: EFTA järelevalveameti otsus nr 545/14/COL, 8. detsember 2014, millega lubatakse Islandil teha erandeid teatavatest ühistest lennundusohutuseeskirjadest vastavalt Euroopa Majanduspiirkonna lepingu XIII lisa punktis 66n osutatud õigusakti (Euroopa Parlamendi ja nõukogu määrus (EÜ) nr 216/2008, 20. veebruar 2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, muudetud) artikli 14 lõikele 6, ja tühistatakse kolleegiumi 14. septembri 2014. aasta otsus nr 362/14/COL [2015/1946]

29.10.2015   
            
            
               ET
            
            
               Euroopa Liidu Teataja
            
            
               L 283/22
            
         EFTA JÄRELEVALVEAMETI OTSUS
   nr 545/14/COL,
   8. detsember 2014,
   millega lubatakse Islandil teha erandeid teatavatest ühistest lennundusohutuseeskirjadest vastavalt Euroopa Majanduspiirkonna lepingu XIII lisa punktis 66n osutatud õigusakti (Euroopa Parlamendi ja nõukogu määrus (EÜ) nr 216/2008, 20. veebruar 2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, muudetud) artikli 14 lõikele 6, ja tühistatakse kolleegiumi 14. septembri 2014. aasta otsus nr 362/14/COL [2015/1946]
   EFTA JÄRELEVALVEAMET,
   
      võttes arvesse EMP lepingu XIII lisa punktis 66n osutatud õigusakti (mida on kohandatud EMP ühiskomitee 19. detsembri 2011. aasta otsusega nr 163/2011) artikli 14 lõikeid 6 ja 7,
      Euroopa Parlamendi ja nõukogu määrus (EÜ) nr 216/2008, 20. veebruar 2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, muudetud;
      ning EMP lepingu XIII lisa punktis 66nf osutatud õigusakti (mida on kohandatud EMP ühiskomitee 15. juuli 2013. aasta otsusega nr 147/2013) IV lisa artikli CAT.POL.A.210 lõike b punkte 2, 4 ja 5,
      määrus (EL) nr 965/2012, 5. oktoober 2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008, muudetud;
      mõlemaid on kohandatud EMP lepinguga selle protokolli nr 1 alusel,
   
   võttes arvesse EFTA transpordikomitee 3. septembri 2014. aasta arvamust
   ning arvestades järgmist:
   
               (1)
            
            
               Island on taotlenud teatava erandi tegemist määruse (EÜ) nr 216/2008 rakenduseeskirjades sätestatud ühistest lennundusohutuseeskirjadest.
            
         
               (2)
            
            
               EFTA järelevalveamet hindas nimetatud kohandatud määruse artikli 14 lõike 7 alusel taotletud erandi vajadust ja sellest tulenevat ohutustaset, lähtudes Euroopa Lennundusohutusameti 17. juuni 2011. aasta, 31. juuli 2014. aasta ja 12. novembri 2014. aasta soovitustest. Järelevalveamet järeldab, et teatavate tingimuste täitmise korral tagaks muudatus sellise ohutustaseme, mis on samaväärne ühiste lennundusohutuseeskirjade kohaldamisel saavutatud ohutustasemega.
            
         
               (3)
            
            
               Kohandatud määruse (EÜ) nr 216/2008 artikli 14 lõike 7 kohaselt teatab EFTA järelevalveamet oma otsusest kõigile EFTA riikidele, kellel on samuti õigus seda erandit kohaldada.
            
         
               (4)
            
            
               Vastavalt kohandatud määruse (EÜ) nr 216/2008 artikli 14 lõikele 7, kui Euroopa Komisjon ja EFTA järelevalveamet vahetavad teavet artikli 14 lõike 7 kohaselt vastuvõetud otsuse kohta, edastab Euroopa Komisjon EFTA järelevalveametilt saadud teabe ELi liikmesriikidele ning EFTA järelevalveamet edastab Euroopa Komisjonilt saadud teabe EFTA riikidele.
            
         
               (5)
            
            
               Erandi ja sellega seotud tingimuste kirjeldus peaks olema selline, et muud EFTA riigid saaksid seda meedet rakendada, kui nad on samas olukorras, ilma EFTA järelevalveametilt täiendavat heakskiitu taotlemata. Siiski peaksid EFTA riigid erandite kohaldamisest teatama, kuna selle mõju võib ulatuda väljapoole asjaomast riiki.
            
         
               (6)
            
            
               Käesoleva otsusega ettenähtud meetmed on kooskõlas EFTA transpordikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsusega tühistatakse otsus nr 362/14/COL.
   Artikkel 2
   Island võib kohaldada erandeid muudetud määruse (EL) nr 965/2012 IV lisa artikli CAT.POL.A.210 lõike b punktidest 2, 4 ja 5, nagu on nimetatud käesoleva otsuse lisas, kui on täidetud käesoleva otsuse lisa 2. jaos loetletud tingimused.
   Artikkel 3
   Kõigil EFTA riikidel on õigus kohaldada artiklis 2 osutatud meetmeid, nagu on täpsustatud käesoleva otsuse lisas, tingimusel, et nad teatavad sellest vastavalt kohandatud määruse (EÜ) nr 216/2008 artikli 14 lõikes 6 sätestatud teatamiskohustusele.
   Artikkel 4
   Käesolev otsus on adresseeritud Islandile. Autentne on selle inglisekeelne versioon.
   Artikkel 5
   Käesolev otsus tehakse teatavaks Islandile, Liechtensteinile, Norrale ja Euroopa Komisjonile.
   
      Brüssel, 8. detsember 2014
      
         
            EFTA järelevalveameti nimel
         
         Helga JÓNSDÓTTIR
         
            kolleegiumi liige
         
         Xavier LEWIS
         
            direktor
         
      
   
   
      LISA
      
         ERAND ISLANDILE KOMISJONI MÄÄRUSEST (EL) nr 965/2012 SEOSES TAKISTUSTE VÄLTIMISEGA STARDIL ISLANDI ÍSAFJÖRÐURI LENNUJAAMAS (BIIS)
      
      1.   ERANDI KIRJELDUS
      Island võib erandina muudetud määruse (EL) nr 965/2012 (1) IV lisa artikli CAT.POL.A.210 „Takistustevaba ala stardil” lõike b punktidest 2, 4 ja 5, lubada lennuettevõtjal Air Iceland (Flugfélag Íslands) sooritada Islandi Ísafjörðuri lennujaamas (BIIS) oma F50 ja Dash 8 tüüpi lennukitega 100 jala kõrgusel pöördeid 25 kraadist külgkaldega selleks, et täita määruse (EL) nr 965/2012 IV lisa artiklis CAT.POL.A.210 sätestatud starditakistuste vältimise nõudeid.
      2.   ERANDI KOHALDAMISEGA SEOTUD TINGIMUSED
      Erand on piiratud, nagu on kirjeldatud Euroopa lennundusohutusameti 17. juuni 2011. aasta õhusõidukite hindamise aruandes, Islandi Ísafjörðuri lennujaama (BIIS) kasutustingimustega seoses ilmastiku miinimumtingimustega nagu pilvede kõrgus ja nähtavus, tuul ja lennuraja saastatus.
      Nimetatud erand kehtib lennuettevõtjale Air Iceland (Flugfélag Íslands) nende täiendavate meetmete alusel, mida lennuettevõtja võtab selleks, et saavutada samaväärne turvalisuse tase, kui see, mis saavutatakse muudetud määruses (EL) nr 965/2012 sätestatud ühiste tehniliste nõuete ja haldusmenetluste kohaldamisel. Täiendavad meetmed on seotud õhusõiduki võimsuse, meeskonna valiku ja väljaõppe, meeskonna kvalifikatsiooni ja pädevuse kehtivuse, õhusõiduki minimaalvarustuse loetelu (MEL) piirangute, lennuettevõtja kvaliteedisüsteemi ja ohutusjuhtimise süsteemi, täiendavate käitusprotseduuride ja meeskonna elektroonilise teavitamisega lennujaama (BIIS) toimimise kohta ning neid on kirjeldatud Euroopa lennundusohutusameti eespool osutatud õhusõidukite hindamise aruandes.
      
         (1)  EMP lepingu EMP ühiskomitee 15. juuli 2013. aasta otsusega nr 147/2013 kohandatud XIII lisa punktis 66nf osutatud õigusakt (määrus (EL) nr 965/2012, 5. oktoober 2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008), mida on muudetud 14. augusti 2013. aasta määrusega (EL) nr 800/2013 ja 29. jaanuari 2014. aasta määrusega (EL) nr 83/2014, mida on kohandatud EMP lepinguga selle protokolli nr 1 alusel („määrus (EL) nr 965/2012”).